71 O Jehova, oltaem mi mi go long yu blong haed.I gud sipos man i neva mekem mi mi sem.+2 Long stret fasin blong yu, yu sevem mi mo yu tekemaot mi.Yu pusum sora blong yu i kam* long mi, mo yu sevem mi.+3 I gud yu kam wan bigfala ston we i save protektem miWe mi save go haed long hem enitaem.Yu givim oda blong oli sevem mi,From yu yu bigfala ston blong mi mo yu strong ples blong haed blong mi.+4 God blong mi, plis yu tekemaot mi long han blong ol man nogud,+Mo long ol man ya we oli holemtaet mi, oli stap tritim nogud mi.5 O Hae Masta Jehova, yu yu hop blong mi.I stat taem mi yangfala nomo, mi stap trastem yu.*+6 Mi dipen long yu stat taem mi bon,Yu nao yu tekemaot mi long bel blong mama blong mi.+Mi presem yu oltaem.7 Long lukluk blong plante man, mi mi olsem wan merikel,Be yu yu strong sefples blong mi.8 Maot blong mi i fulap long ol toktok blong presem yu.+Long fuldei mi stap tokbaot ol samting we i flasem gud yu.9 Plis yu no tanem baksaed long mi taem mi kam olfala.+Yu no lego mi taem mi no moa strong.+10 Ol enemi blong mi oli stap tok agensem mi,Mo olgeta we oli stap lukaot mi blong tekemaot laef* blong mi, oli mekem wan plan tugeta,+11 Oli se: “God i lego hem finis.Yumi biaenem hem mo yumi holem hem, from i no gat man blong sevem hem.”+12 O God, plis yu no stap stanap longwe long mi olsem.God blong mi, plis yu kam hariap blong halpem mi.+13 I gud olgeta we oli stap blokem mi,*Oli sem mo oli lus.+I gud olgeta we oli stap traehad blong mekem trabol long miOli sem mo ol man oli no ona long olgeta.+14 Be mi, bambae mi gohed blong wet,Bambae mi presem yu moa.15 Maot blong mi bambae i talemaot bakegen stret fasin blong yu,+Mo fuldei, bambae mi tokbaot ol wok blong yu blong sevem man,Nating se oli plante tumas blong mi kasemsave olgeta.*+16 Hae Masta Jehova,Bambae mi kam mo tokbaot ol wok we i soemaot paoa blong yu,Bambae mi talemaot stret fasin blong yu, yes blong yu nomo.17 O God, yu yu tijim mi stat taem mi yangfala nomo,+Mo kam kasem naoia, mi stap gohed blong tokbaot ol gudgudfala wok blong yu.+18 O God, taem mi kam olfala mo hea blong mi i waet, plis yu no lego mi.+Yu letem mi mi tokbaot paoa* blong yu long nekis jeneresenMo yu letem mi mi tokbaot ol bigfala wok blong yu, long olgeta we bambae oli kam yet.+19 O God, stret fasin blong yu i go kasem antap olgeta,+Yu yu mekem ol bigbigfala samting,O God, ?hu i olsem yu?+20 Nating se yu mekem mi harem nogud long plante samting, mo trabol,+Be plis yu givim paoa long mi bakegen.Yu tekemaot mi long ol dip ples* long wol.+21 I gud yu mekem nem blong mi i kam hae moaMo yu protektem mi mo yu mekem mi mi harem gud bakegen.22 Nao bambae mi presem yu long ol instramen we i gat stringFrom we yu, God blong mi, yu holem promes blong yu oltaem.+O Tabu God Blong Isrel,Bambae mi plei long hap mi singim ol sing blong presem yu.*23 Taem mi stap singim ol sing blong presem yu, bambae maot blong mi i singaot from i glad,+From yu yu sevem laef blong mi.*+24 Tang blong mi bambae i tokbaot* stret fasin blong yu fuldei,+From olgeta we oli lukaot rod blong spolem mi, bambae oli sem mo bambae ol man oli no ona long olgeta.+
tpi_Latn